Srbac

Srbac je naseljeno mjesto i središte istoimene općine na ušću Vrbasa u Savu u sjevernoj Bosni.

 Historija 
Srbac je dobio ime rješenjem Ministarstva unutrašnjih poslova Kraljevine Jugoslavije od 2. novembra 1933. godine. Za izbor imena Srbac u osnovi bili su presudna tri faktora: geografski, historijski i etnički. Podaci o lokaciji i nastanku pojedinih naseljenih mjesta oko Srpca nisu sačuvani. O nastanku imena nekih naselja u narodu su sačuvana predanja. Mjesto Svinjar upisano je i na jednoj karti Germanije iz 1621. godine, a ime je dobio po stočarima koji su dolazili sa obližnjih brda.

 Geografija 
Srbac je smješten na ušću Vrbasa u Savu. Površina općine Srbac iznosi 453 km2 i obuhvata 39 naselja u kojima živi oko 23.000 stanovnika. Sa razvijenom tekstilnom, hemijskom, drvnom industrijom i malom privredom Srbac je trgovački, obrazovni, zdravstveni, kulturni i sportski centar. Sjeverna granica općine poklapa se u dužini od 42 km sa međunarodnom granicom između Bosne i Hercegovine i Republike Hrvatske. Brdovito-brežuljkasti oblici reljefa zauzimaju oko dvije trećine srbačkog područja, dok ostali dio čine ravnice. Obradiva zemlja zauzima 60% teritorije; raznovrsna je prema oblastima, a danas aktivno poljoprivredno stanovništvo predstavlja 25% ukupnog stanovništva općine. Prema geološkim, morfološkim, hidrografskim, klimatskim i ostalim faktorima, srbačko područje je pogodno za uzgoj žitarica. Okolne planine učinile su da se ravničarski dio općine našao u kotlini, što ovdje uslovljava i nešto specifičniju varijantu kontinentalne klime sa izraženim jesenima i proljećima bez jakih vjetrova, ali i sa periodima ljetnih, zimskih, pa i jesenjih magli. Također se događa da snijeg pada i u maju i junu.

 Kultura 
 Nacionalni spomenici 
Na listi nacionalnih spomenika Bosne i Hercegovine za općinu Srbac se nalaze sljedeći spomenici:
 "Harem Kobaške ili Hudar efendije džamije u (Bosanskom) Kobašu" (historijsko područje),
 "Poljsko groblje u Novom Martincu" (grobljanska cjelina).

 Stanovništvo 

 Nacionalni sastav stanovništva - općina Srbac 

 Nacionalni sastav stanovništva - naseljeno mjesto Srbac 

 Sport 
Srbac je sjedište nogometnog kluba Sloga i rukometnog kluba Srbac.

 Reference 

 Vanjski linkovi 

 Zvanični sajt općine Srbac

Kategorija:Općine Bosne i Hercegovine
Kategorija:Općine Republike Srpske
*